โรงเรียนบ้านเค็ม (รัฐประสาทราษฎร์บำรุง)

โรงเรียนบ้านเค็ม (รัฐประสาทราษฎร์บำรุง) เป็นสถานศึกษาแห่งหนึ่งใน ตำบลหัวทุ่ง อำเภอลอง จังหวัดแพร่ สังกัดสำนักงานเขตพื้นที่การศึกษาประถมศึกษาแพร่ เขต 2 เปิดสอนตั้งแต่ระดับอนุบาล 1 ถึงระดับประถมศึกษาปีที่ 6 มีเนื้อที่ 4 ไร่ 71 ตารางวา

**ประวัติ**
เมื่อวันที่ 1 พฤษภาคม พ.ศ. 2496 นายถวิล จริยาโกวิท (นายอำเภอลอง) เป็นผู้ริเริ่มดำเนินการสร้างอาคารเรียนโดยมีนายแคล้ว วิริยศิริ เป็นศึกษาธิการอำเภอ และนายใจ ต่ออิ่น เป็นผู้ใหญ่บ้านเค็ม ขณะนั้นมีชาวบ้านร่วม 45 หลังคาเรือน สละแรงงาน ปรับพื้นที่และช่วยกันสร้างอาคารเรียนขึ้นในเนื้อที่ 4 ไร่ 71 ตารางวา ได้จัดตั้งโรงเรียนบ้านเค็ม (รัฐประสาทราษฎร์บำรุง) ขึ้นเปิดเรียนครั้งแรกมีนักเรียนทั้งหมดจำนวน 32 คน ทางราชการได้ส่งนายเชตุ อนุศาสนกุล วุฒิ ป. มารักษาการแทนครูใหญ่ พ.ศ. 2497 จำนวนนักเรียนเพิ่มมากขึ้น ทางราชการได้ส่ง นายหน เสนรังษี มาทำการสอนอีก 1 คน ในปี พ.ศ. 2508 ได้รับงบประมาณสร้างอาคารเรียนแบบ ป. 1 ข จำนวน 40,000 บาท ได้จัดซื้อเสาคอนกรีตเสริมเหล็ก หลังคาสังกะสี ขนาดกว้าง 8 เมตร ยาว 24 เมตร มาสร้างโรงเรียนโดยมีจำนวน 3 ห้องเรียน และสร้างเสร็จเมื่อ 30 กันยายน 2508 และ 22 กุมภาพันธ์ 2510 ทำการฉลองเปิดป้ายโรงเรียนนามว่า "โรงเรียนบ้านเค็ม (รัฐประสาทราษฎร์บำรุง)" มีนายถนอม คงถาวร นายอำเภอลองเป็นประธาน ปีการศึกษา 2536 ทางคณะครู กรรมการสถานศึกษา ผู้ปกครองนักเรียน และประธาน ได้จัดตั้งกองผ้าป่าที่โรงเรียนได้เงิน 12,652 บาท และได้สร้างถนนทางขึ้นโรงเรียน คอนกรีตเสริมไม้ไผ่ แล้วเสร็จเมื่อ 21 มีนาคม 2537 ปีการศึกษา 2540 ทางราชการได้มีคำสั่งย้าย นายจำรัส กล่าวแล้ว ครูใหญ่โรงเรียนบ้านเค็มให้ไปดำรงตำแหน่ง ครูใหญ่บ้านดอนมูล สำนักงานการประถมศึกษาอำเภอลอง และแต่งตั้ง นายเรืองวิทย์ เกิดโต ครูใหญ่โรงเรียนบ้านนาสาร มาดำรงตำแหน่ง ครูใหญ่ระดับ 7 โรงเรียนบ้านเค็ม ตั้งแต่ 29 พฤษภาคม 2540 เป็นต้นไป

**การเปลี่ยนแปลง**
 พ.ศ. 2540 นายเรืองวิทย์ เกิดโต ครูใหญ่ ได้รับคำสั่งย้ายไปดำรงตำแหน่งครูให้โรงเรียนบ้านหัวทุ่ง นางประมวล เตชะวงค์ มาดำรงตำแหน่งครูใหญ่โรงเรียนบ้านเค็ม- พ.ศ. 2546 โรงเรียนย้ายไปเรียนรวมที่โรงเรียนบ้านหัวทุ่ง- พ.ศ. 2548 โรงเรียนย้ายไปเรียนรวมที่โรงเรียนบ้านไผ่ล้อม โดยมีนายจำลอง ยศวิมลโสภา เป็นผู้รักษาการครูใหญ่- พ.ศ. 2550 โรงเรียนทำการเปิดการเรียนการสอน ณ โรงเรียนบ้านเค็ม ตามคำเรียกร้องของชุมชน (เนื่องจากมีการยุบสถานศึกษา)  มีนักเรียนจำนวน 19 คน โดยมี นายอุทัย มโนตุลาการ ผู้อำนวยการโรงเรียนบ้านไผ่ล้อม ได้รับคำสั่งให้รักษาการในตำแหน่งผู้อำนวยการโรงเรียนบ้านเค็ม- พ.ศ. 2553 นางสุธาวรรณ ปัญญามณี ได้รับคำสั่งให้รักษาราชการแทนในตำแหน่งผู้อำนวยการโรงเรียนบ้านเค็ม- พ.ศ. 2553 นางอัจฉรา สาจักร ได้รับคำสั่งให้รักษาราชการในตำแหน่งผู้อำนวยการโรงเรียนบ้านเค็ม- พ.ศ. 2557 นายเด็จจพงษ์ กาญจนพงษ์ชัย ได้รับคำสั่งให้รักษาราชการแทนในตำแหน่งผู้อำนวยการโรงเรียนบ้านเค็ม จนถึงปัจจุบัน  - มีการเรียนการสอนตั้งแต่ระดับชั้นประถมศึกษา ปีที่ 1 ถึง ระดับชั้นประถมศึกษา ปีที่ 6 ส่วนระดับชั้นอนุบาลได้มีการนำไปเรียนรวมที่โรงเรียนบ้านหัวทุ่ง - ปัจจุปันหลังจากโรงเรียนบ้านหัวทุ่งยุบสถานศึกษา ระดับชั้นอนุบาลได้มีการย้ายไปเรียนรวมที่โรงเรียนบ้านไผ่ล้อม

**เหตุการณ์**
 พ.ศ. 2546 โรงเรียนบ้านเค็ม ได้ทำการยุบสถานศึกษาโดยทำการย้ายไปเรียนรวมกับโรงเรียนบ้านหัวทุ่ง (สามัคคีวิทยาคาร)- พ.ศ. 2548 โรงเรียนบ้านเค็มย้ายจากโรงเรียนบ้านหัวทุ่ง (สามัคคีวิทยาคาร) ไปเรียนรวมกับโรงเรียนบ้านไผ่ล้อม (สำนักงานสลากกินแบ่งสงเคราะห์ 46)- พ.ศ. 2550 โรงเรียนบ้านเค็มทำการเปิดการเรียนการสอนอีกครั้ง โดยมี นายอุทัย มโนตุลาการ ผู้อำนวยการโรงเรียนบ้านไผ่ล้อม (สำนักงานสลากกินแบ่งสงเคราะห์ 46) ได้รับคำสั่งให้รักษาการในตำแหน่งผู้อำนวยการโรงเรียนบ้านเค็ม- ในเช้าวันที่ 3 สิงหาคม พ.ศ. 2556 เกิดเหตุไฟไหม้โรงเรียนบ้านเค็ม โดยอาคารเรียนไม้สักวอดทั้งหลัง อุปกรณ์การเรียนการสอนถูกเพลิงเผาจนหมด ไม่ว่าจะเป็นโต๊ะเก้าอี้ เครื่องมือใช้ในการเรียนการสอนรวมถึงห้องคอมพิวเตอร์ ซึ่งมีคอมพิวเตอร์ จำนวน 5 เครื่อง โน้ตบุ๊ก จำนวน 6 เครื่อง ทีวี จำนวน 12 เครื่อง แทปเลต จำนวน 10 เครื่อง ทีวีแอลซีดี 1 ชุด นอกนั้นเป็นอุปกรณ์และเครื่องมือในการประกอบคอมพิวเตอร์ สันนิฐานว่าสาเหตุน่าจะมาจากไฟฟ้ารัดวงจร คาดว่าเสียหายประมาณ 3 ล้านบาท
ไฟล์:เกิดเหตุเพลิงไหม้โรงเรียนบ้านเค็ม.jpg|เพลิงไหม้โรงเรียนบ้านเค็ม
ไฟล์:ไฟวอดเหลือแต่เสา.jpg|ไฟไหม้วอดแล้วเหลือแต่เสา
ไฟล์:ไฟฟ้าลัดวงจรไหม้โรงเรียนบ้านเค็มมอดทั้งหลัง.jpg|ไฟเริ่มวอดลงเหลือแต่เสา
ไฟล์:ดับเพลิง.jpg|ดับเพลิง
ไฟล์:นักดับเพลิงช่วยกันดับเพลิง.jpg|นักดับเพลิงช่วยกันดับเพลิง

**ที่ตั้งและอาณาเขต**
โรงเรียนบ้านเค็ม (รัฐประสาทราษฎร์บำรุง) ตั้งอยู่เลขที่ 92 บ้านเค็ม หมู่ที่ 5 ตำบลหัวทุ่ง อำเภอลอง จังหวัดแพร่ อยู่ห่างจากสำนักเขตพื้นที่การศึกษาประถมศึกษาแพร่ เขต 2 ประมาณ 10 กิโลเมตร สภาพของ หมู่บ้านเป็นชุมชนเล็ก ๆ ล้อมรอบด้วยชายเขาซึ่งเป็นแปลงปลูกสักและทุ่งนา มีอาณาเขตดังต่อไปนี้ 

**สถานศึกษาใกล้เคียง**
รายชื่อโรงเรียนด้านล่างนี้คือโรงเรียนที่อยู่ใกล้เคียงกับโรงเรียนบ้านเค็ม (รัฐประสาทราษฎร์บำรุง)- โรงเรียนบ้านบ้านแม่จองไฟ- โรงเรียนบ้านไผ่ล้อม (สำนักงานสลากกินแบ่งสงเคราะห์ 46)- โรงเรียนบ้านแม่จอก- โรงเรียนบ้านนาอุ่นน่อง (ประชารัฐวิทยาคาร)

**อ้างอิง**

**แหล่งข้อมูลอื่น**
  ข้อมูลจากเว็บไซต์โรงเรียนบ้านเค็ม date=2020-10-07 -  ข้อมูลจากเฟสบุ๊คสำนักข่าวภาคเหนือ -  ข้อมูลจากเว็บไซต์ บ้านเค็ม อ.ลอง จ.แพร่
หมวดหมู่:สิ่งก่อสร้างในอำเภอลอง
หมวดหมู่:โรงเรียนในจังหวัดแพร่
หมวดหมู่:โรงเรียนที่ก่อตั้งในปี พ.ศ. 2496